**אודי (יהודה) פרסי** (נולד ב-30 באוקטובר 1982) הוא שחקן, במאי ומנחה שחקנים.

ביוגרפיה
--------

אודי (יהודה) פרסי נולד וגדל בבת ים. הוא הבכור במשפחה של שלושה אחים, ובגיל 13 עברה משפחתו לראשון לציון. פרסי למד במגמת פסיכולוגיה בתיכון הגימנסיה הריאלית, שירת כמפקד לוחמים ביחידה מובחרת בחיל הים.

ב-2005, לאחר שירותו הצבאי, החל ללמוד משחק בבית הספר למשחק של סמינר הקיבוצים. במהלך לימודיו זכה במלגת קרן שרת בשנים- 2006 ו-2007. ובשנה לאחר מכן, במלגת הצטיינות (מונולוגים- "קרן אלי לאון"). בין ההצגות בהן שיחק במהלך לימודיו: "שתיקה" מאת הרולד פינטר, "שוליים קשים" ו"גריל פרצר בחנות הפורנו".

מיד לאחר שסיים את לימודי המשחק שלו ב-2008, החל פרסי את לימודיו האקדמיים בסמינר הקיבוצים ובשנת 2011 סיים וקיבל תואר הראשון משולב בבימוי והוראת תיאטרון.
בשנה האחרונה ללימודי התואר זכה במלגת הצטיינות כבמאי מטעם סמינר הקיבוצים.

בשנת 2012, למד פרסי בסטודיו למשחק של איוואנה צ'בק בלוס-אנג'לס, ארצות הברית.

קריירת תיאטרון וטלוויזיה
------------------------

#### תיאטרון

אודי פרסי ואלכס פלג בהצגה "הבחירה"
עם סיום לימודיו החל לשחק בתיאטרון המדיטק, בתיאטרון הקיבוץ ("תרנגול כפרות"), בתיאטרון ארצי לנוער ("מזריץ'), בצוותא ("ביאטריצ'ה"), בתיאטרון הסימטה ("מעלית שירות"), בתיאטרון תמונע ("גן ריקי", "פריחת ההדרים") ובתיאטרון אורנה פורת ("הבחירה", "אקסודוס", "הרפתקה בחולות", "שתי פנים לאמת").

בשנת 2010 החל פרסי לשחק בתיאטרון הקאמרי ("האריסטוקרטים"). בשנת 2015 שיחק בתיאטרון באר שבע ("חבלי משיח") ובהצגה "הלב הנורמלי" במרכז הגאה בתפקיד נד וויקס. על תפקידו בהצגה היה מועמד לפרס השחקן הטוב ביותר בטקס פרסי הבמה (קיפוד הזהב) והיה מועמד לפרס השחקן הטוב ביותר בטקס פרסי המדיה לקהילה הגאה.

בשנת 2016 החל לשחק במונודרמה (הצגת יחיד) "תשמעו סיפור" מאת אייל נחמיאס ובבימויו בתיאטרון אורנה פורת. בדצמבר 2016 ובתחילת 2017 החל לשחק במחזה "אידיאליזם" בתיאטרון תמונע. קומדיית מתח דרמטית על שכתב וביים יגאל זקס במסגרת אנסמבל קבוצת עבודה, משתתפים גם שרון אלכסנדר, מירב גרובר, בתאל משיאן ואסף פריינטא.

#### קולנוע וטלוויזיה

ב-2010 שיחק בפרק בתוכנית הניסוי החברתי מה אתם הייתם עושים? של חיים הכט, כחייל שרוצה להתאבד.

ב-2012 שיחק בתפקיד הראשי בסרט "חדר 514" של שרון בר-זיו. הסרט הוקרן בפסטיבל 'קאן' 2012 (ACID), זכה לציון לשבח על הבימוי בפסטיבל טרייבקה (ניו-יורק), בפרס חבר השופטים בפסטיבל טרקובסקי (רוסיה) ועוד. 'חדר 514' השתתף בלמעלה מ-35 פסטיבלי קולנוע בעולם.

באוגוסט 2012 גילם פרסי את תפקידו של מנהל האולפן בסרטו עטור הכוכבים של הבמאי שמי זרחין- "העולם מצחיק".

ב-2014 שיחק בסדרת הנוער "כוכב הצפון" ו"זגורי אימפריה" בתפקידי אורח ובסרט קצר "MIND THE GAP" בתפקיד הראשי.

ב-2015 שיחק בסרט "המילים הטובות" של הבמאי שמי זרחין בתפקיד משני. לצד רותם זיסמן-כהן, צחי הלוי, רועי אסף.

בשנת 2015 יצא הסרט "10% ילדה שלי" שבו פרסי מככב בתפקיד הראשי יחד עם יהלי פרידמן בת ה־8 לצד השחקנים: עידן אלתרמן, ורד פלדמן, גור בנטוביץ' ואורי קלאוזנר. הסרט היה מועמד לפרס הסרט הטוב ביותר בפרסי אופיר 2015

באותה שנה צילם את הסרט של הבמאי ניצן גלעדי "חתונה טואלט" שלאחר מכן שמו שונה ל"חתונה מנייר" לצד רועי אסף, מורן רוזנבלט, אסי לוי. ואת סרטו החדש של אורי ברבש "קאפו בירושלים" יחד עם גיל פרנק ו מיה דגן.

בשנת 2016 שיחק פרסי בשלושה סרטים: "לעבור את הקיר" - סרטה השני של הבמאית רמה בורשטיין בתפקיד רונן ("הדייט העיוור"). "נמל בית" של הבמאי ארז תדמור בתפקיד משני, ובסרט קצר, קופרודוקציה קנדית-ישראלית של הבמאית רונה רוזן בתפקיד הראשי.

בשנת 2017 יצא לקולנוע הסרט "אנתרקס" של הבמאי שי שרף, בו פרסי משחק בתפקיד הראשי.

באותה השנה השתתף בסרט הקצר "בית מקרטון".

פרסי שיחק את הדמות של "אסי" - בן זוגו של תום אבני בסדרה "שלטון הצללים" של HOT, בשנת 2018. 

בשנת 2019 השתתף בסדרות "כדברא" (YES), "מצולמים - מה קשור" (HOT), "המדובב" (YES) ובסרט קצר של הבמאית לירי בן דרור, והיה מועמד לפרס השחקן הטוב ביותר בפסטיבל Little Wing festival / LONDON.

בשנת 2019 שיחק בתפקיד הראשי בסרט "15 שנה". על תפקידו בסרט זכה בפרס השחקן הטוב ביותר בפסטיבל הבינלאומי לקולנוע גאה יחד עם עודד לאופולד.

באפריל 2020 יצא לאקרנים הסרט "הלילה הארוך ביותר" שביים נדב שירמן והפיק נתי דינר, בתפקיד חיים פרץ.

בשנת 2020 השתתף בסדרה ספיידרז.

בנובמבר 2020 שיחק בסדרה "חזרות" של כאן 11, בתפקיד רעות (בודהה), בן זוגה של מיה (אגם רודברג).

בשנת 2021 שיחק בסדרה "מותק בול באמצע" של כאן 11, בתפקיד ג'וליאנו, לוביסט שעובד תחת אלכס.

בשנת 2023 ביים, כתב, שיחק והפיק את הסרט הקצר ״לנשק את הקיר״. הסרט היה מועמד בפרס אופיר לסרט הקצר הטוב ביותר בפרסי האקדמיה 2023. ״לנשק את הקיר״ הוקרן בבכורה ישראלית בפסטיבל ירושלים, בפסטיבל אודנס בדנמרק ובפסטיבל בוקה רטון בארה״ב. פרסי זכה בפרס הבימוי לסרט ביכורים - Best First Time Director, בפסטיבל הסרטים בלוס אנג׳לס (**HOLLYWOOD BEST INDIE FILM AWARDS)** בסרט משחקת גם השחקנית יובל שרף. 

מלבד עבודתו בקולנוע ובתיאטרון, פרסי מלמד משחק מול מצלמה בסטודיו למשחק של יורם לוינשטיין, מכין שחקנים לתפקידים בקולנוע ובטלוויזיה ומעביר סדנאות להנחיית שחקנים לבוגרי בתי ספר למשחק.

### חיים אישיים

פרסי מתגורר ברמת גן עם אשתו לי, וילדיו מיקה, דויד-דניאל ולני גיל.

פילמוגרפיה
----------

### קולנוע

| שנה | סרט | במאי | תפקיד | מידע נוסף |
| --- | --- | --- | --- | --- |
| 2023 | לנשק את הקיר | אודי פרסי | יוני | מועמד בפרס אופיר לסרט הקצר הטוב ביותר בפרסי האקדמיה 2023.
בכורה ישראלית בפסטיבל ירושלים, פסטיבל אודנס בדנמרק, פסטיבל בוקה רטון בארה״ב. 
זוכה פרס הבימוי לסרט ביכורים - פסטיבל הסרטים בלוס אנג׳לס. |
| 2020 | 15 שנה | יובל הדדי | דן (ראשי) | זוכה פרס השחקן הטוב ביותר בפסטיבל TLVFEST תל אביב, 2019 |
| 2020 | הלילה הארוך ביותר | נדב שירמן | חיים פרץ | post production |
| 2018 | סלוטייפ / קצר | לירי בן דרור | ראשי | מועמד לפרס השחקן הטוב ביותר בפסטיבל Little Wing festival / LONDON |
| 2018 | אנתרקס | שי שרף | נועם קפלן (ראשי) | זוכה פרס הסרט הטוב ביותר בפסטיבל אוטופיה 2017. |
| 2017 | נמל בית | ארז תדמור | רונן (משני) | מועמד לשלושה פרסי אופיר, בניהם לתסריט הטוב ביותר. |
| 2016 | Ingest | רונה רוזן | גיא (ראשי) | קופרודוקציה ישראלית-קנדית. |
| 2016 | גיבורה | שירה פיורסקי | רון | סרט עלילתי המורכב מחמישה סרטים קצרים. |
| 2016 | לעבור את הקיר | רמה בורשטיין | רונן | זוכה פרס אופיר בקטגוריות התסריט והשחקנית הראשית, נועה קולר. |
| 2016 | קאפו בירושלים | אורי ברבש | אבנר |  |
| 2015 | תערובת מרה | דרור זהבי | קצין ביטחון | קופרודוקציה ישראלית-גרמנית. |
| 2015 | חתונה מנייר | ניצן גלעדי | סימון (משני) | פסטיבל טורונטו, הפסטיבל הרשמי של לונדון, בלגיה ועוד.

מועמד לפרס אופיר לסרט העלילתי הטוב ביותר 2015 |
| 2015 | 10% ילדה שלי | אורי בר-און | ניקו (ראשי) | זוכה פרס אופיר לסרט העצמאי הטוב ביותר לשנת 2015.
מועמד לפרס אופיר לסרט העלילתי הטוב ביותר 2015.
הוקרן בפסטיבל פאלם ביץ', פסטיבל היהודי בלוס אנג'לס, ברזיל ועוד. |
| 2015 | המילים הטובות | שמי זרחין | אמירי | מועמד לפרס אופיר לסרט העלילתי הטוב ביותר 2015 |
| 2014 | עד מתי מאדים 2060 - סרט קצר | עמית טרפוצ'ניק | קפטן רועי דיין |  |
| 2012 | מסיג גבול - סרט קצר | ניקי אילן | פיני |  |
| 2012 | פרפה - סרט קצר | לילה פנטון שחק | מקס בצעירותו |  |
| 2012 | העולם מצחיק | שמי זרחין | עובד אולפן |  |
| 2012 | חדר 514 | שרון בר-זיו | דוידי (ראשי) | מועמד לפרס האוסקר האירופאי ופרס האוסקר של אסיה פאסיפיק.
ציון לשבח על המשחק בפסטיבל רוטרדם, טרייבקה וגרנדה. |

### טלוויזיה

| שנה | סדרה | במאי | תפקיד | ערוץ |
| --- | --- | --- | --- | --- |
| 2021 - 2023 | מותק בול באמצע | שמואל הספרי | ג'וליאנו | כאן 11 |
| 2020 | חזרות | בועז פרנקל | רעות | כאן 11 |
| 2020 | ספיידרז | רני סער | רוי אנגל | TeenNick לצופי HOT |
| 2019 | מצולמים | אורי כץ | יגאל | HOT3 |
| 2019 | המדובב | אריאל בנבג'י | אביגדור | Yes הטלוויזיה בלוויין |
| 2019 | כדברא 3 | דורי טפר, קובי פז | תומאס | TeenNick לצופי Yes |
| 2018 | שלטון הצללים | אוהד פרח | אסי | HOT3 |
| 2014 | כוכב הצפון | עופר ויצמן | בחור שמציע נישואים | ערוץ דיסני |
| 2010 | מה אתם הייתם עושים? | טל פיטל, סיון מגזניק | חייל שרוצה להתאבד | ערוץ 2, קשת |
| 2006 | השיר שלנו 3 | שירלי שטרן, רועי פלורנטין | אמיר | Yes הטלוויזיה בלוויין |
| 2005 | טלנובלה בע"מ | שי קפון | דוד | HOT3 |

### תיאטרון

| בכורה | תפקיד | במאי | תיאטרון | הצגה |
| --- | --- | --- | --- | --- |
| 2009 | גאס | ערן לאור | תיאטרון הסימטה | מעלית שירות |
| 2010 | בועז | עמרי ניצן | תיאטרון הקאמרי | האריסטוקרטים |
| 2013 | אורי | שלומית ארנון בר-לב | תיאטרון אורנה פורת | הרפתקה בחולות |
| 2013 | צביקה | דדי בראון | תיאטרון אורנה פורת | אקסודוס |
| 2014 | דנדוש | שלמה פלסנר | תיאטרון תמונע | גן ריקי |
| 2014 | גיא | מורדי גרשון | תיאטרון הנפש | דוח מצב |
| 2014 | יפתח | שלומית ארנון בר-לב | תיאטרון אורנה פורת | הבחירה |
| 2014 | סובחי | יחזקאל לזרוב | תיאטרון תמונע | פריחת ההדרים |
| 2015 | המנחה | יעל טילמן | תיאטרון המדיטק | מושלמת |
| 2015 | בועז | שלומית ארנון בר-לב | תיאטרון אורנה פורת | שתי פנים לאמת |
| 2015 | נדב | כפיר אזולאי | תיאטרון באר שבע | חבלי משיח |
| 2015 | נד וויקס | ליאור סורוקה | המרכז הגאה / תיאטרון הקוביה | הלב הנורמלי. מועמד לפרס השחקן הטוב ביותר בטקס פרסי הפרינג' קיפוד הזהב 2015.
מועמד לפרס השחקן הטוב ביותר בטקס פרסי המדיה לקהילה הגאה |
| 2016 | אסף | אייל נחמיאס | תיאטרון אורנה פורת | תשמעו סיפור - מונודרמה (הצגת יחיד) |
| 2017 | מיקי | יגאל זקס | תיאטרון תמונע | אידיאליזם |
| 2017 | אורן | שלומית ארנון בר-לב | תיאטרון המדיטק | הסודות של מאי |
| 2017 | מיטשל | ורד פלדמן | תיאטרון ת.ה.ל | הכלב הקטן צחק |

קישורים חיצוניים
----------------

* יונתן דורון, ריאיון עם כוכב "חדר 514", אודי פרסי: "באתי להילחם על המקום שלי", באתר אידיבי, 24 באוקטובר 2012
* אודי פרסי - אתר אישי.
* מיכאל הנדלזלץ, "הלב הנורמלי": סקס והפוליטיקה הגאה, באתר הארץ, 22 בנובמבר 2014
* צבי גורן, "הלב הנורמלי ממשיך לפעום", באתר הבמה, ביקורת, 23 בנובמבר 2014
* אודי פרסי, "חדר 514" לצפייה ישירה", וואלה VOD
* מרט פרחומובסקי‏, "חדר 514": הישג קולנועי מרשים בתקציב זעום, באתר וואלה!‏, 28 באוקטובר 2012
* שמוליק דובדבני, "חדר 514": מצ"ח מדרגה ראשונה, באתר ynet, 28 באוקטובר 2012
* אודי פרסי - ראיון "ערב טוב ישראל" לערוץ 1 - אודי פרסי והבמאי שרון בר זיו.
* אודי פרסי - ענת פרי בזכות עצמה- "10% ילדה של אורי בר-און"
* אודי פרסי - "עותק ראשון - 10% ילדה שלי - סינמטק" (הקישור אינו פעיל, 27.12.2020)
* עופר מתן, ילדה של אף אחד: על הסרט העצמאי "10% ילדה שלי", באתר nrg‏, 24 באוקטובר 2011
* אודי פרסי - ריאיון ל "המהדורה הצעירה" בערוץ 2. "הבחירה" באורנה פורת.
* יעל ברנר, "מאמין בצה"ל, אבל צריך גם קולות אחרים", באתר ynet, 7 ביולי 2015
* אתר למנויים בלבד  יואב בירנברג, "עשיתי לתום אבני מה שאני עושה כשאני מנשק את אשתי", באתר "ידיעות אחרונות", 14 ביוני 2018
* נחום מוכיח, "אודי פרסי, בדרך למעלה", אתר "הבמה", 17 ביולי 2018

* אודי פרסי, במסד הנתונים הקולנועיים IMDb (באנגלית)